CELEX: 52013PC0174
Language: da
Date: 2013-04-03
Title: Forslag til EUROPA-PARLAMENTETS OG RÅDETS FORORDNING om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og havforurening forårsaget af olie- og gasanlæg

|
			
		
		
		52013PC0174
		
			Forslag til EUROPA-PARLAMENTETS OG RÅDETS FORORDNING om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og havforurening forårsaget af olie- og gasanlæg /* COM/2013/0174 final - 2013/0092 (COD) */
			
				
		
		
			
			   	BEGRUNDELSE
1.
FORSLAGETS MÅLSÆTNING
Det Europæiske Agentur for Søfartssikkerhed
("agenturet" eller "EMSA"), der blev oprettet i 2002[1], fik overdraget opgaver inden
for bekæmpelse af havforurening i 2004[2].
Da agenturets ansvar for at bekæmpe forurening er en langsigtet opgave, er en
passende finansiel sikkerhed i form af en flerårig finansieringsforpligtelse
påkrævet af hensyn til en effektiv og grundig udførelse af denne opgave. I 2006
fastsatte EU-lovgiveren en flerårige finansiering af agenturets tiltag til
bekæmpelse af forurening fra skibe i perioden fra 2007 til 2013[3]. Nærværende forslag har til
formål at forlænge den flerårige finansiering for perioden fra 2014 til 2020
inden for rammerne af de nye finansielle overslag[4].
2.
BEGRUNDELSE FOR DEN FORESLÅEDE FORANSTALTNING
2.1. Baggrund
Olietankskibet Erikas forlis i december 1999
var en alvorlig søulykke med omfattende olieudslip, der førte til, at agenturet
blev oprettet i 2002. Efter den olieforurening, der opstod ved ulykken med
olietankskibet Prestige i november 2002, fik agenturet tildelt specifikke
opgaver og forpligtelser inden for bekæmpelse af forurening fra skibe.
Agenturet vedtog i oktober 2004 en handlingsplan for forureningsberedskab og
bekæmpelse af olieforurening (i det følgende benævnt "oliehandlingsplanen").
I juni 2007 blev en anden handlingsplan for forurenings­beredskab og bekæmpelse
af forurening med farlige og skadelige stoffer vedtaget (i det følgende benævnt
"HNS-handlingsplanen")[5].
EMSA's bestyrelse ajourfører begge handlingsplaner som led i agenturets årlige
arbejdsprogrammer.
I marts 2010 vedtog bestyrelsen en femårig
strategi[6],
der indeholder to temaer af relevans for bekæmpelse af forurening fra skibe.
For det første udmøntes EMSA's rolle i tema 8 med hensyn til ulovlig udtømning
fra skibe (håndhævelse og yderligere styrkelse af CleanSeaNet ved at integrere
oplysninger om skibspositioner). For det andet omhandler tema 12
forureningsberedskab og -bekæmpelse.
Endelig foreslog Kommissionen i oktober 2010
en ændring af EMSA-forordningen, som bl.a. indebærer en eksplicit udvidelse af
forureningsbekæmpelsesindsatsen til at omfatte ulykker ved offshore olie- og
gasanlæg[7].
I dette forslag blev det ligeledes foreslået at udvide EMSA's bistand til EU's
nabolande, herunder forureningsbekæmpelsesindsatsen. Europa-Parlamentet og
Rådet nåede til politisk enighed om forslaget i april 2012, og ovenstående
bestemmelser stadfæstes i forordningen, som er vedtaget i januar 2013[8].
2.2. EMSA's opgaver på området
forureningsbekæmpelse
Ifølge forordning (EF) nr. 2038/2006 og
direktiv 2005/35/EF om forurening fra skibe[9]
består agenturets tre hovedopgaver i forbindelse med bekæmpelse af forurening
fra skibe af følgende:
a) Operativ assistance til medlemsstaterne 
Agenturet råder over et netværk af
stand by-olieoprensningsfartøjer, som kan bistå medlemsstaterne med
oprensning efter olieudslip. Det råder ligeledes over en satellitbaseret
tjeneste til opsporing og overvågning af olieudslip ("CleanSeaNet")
og stiller gennem "MAR-ICE"-nettet oplysninger til rådighed om udslip
af kemiske stoffer. Berørte kyststater kan anmode om bistand fra
stand by-olieoprensningsfartøjer gennem Fællesskabets ordning for
civilbeskyttelse[10].
En helstøbt integration med medlemsstaternes reaktionsmekanismer sikres gennem
regelmæssig deltagelse i nationale og regionale øvelser. 
b) Samarbejde og samordning
Agenturet arbejder tæt sammen med
medlemsstaternes forureningsbekæmpelseseksperter og er involveret i
aktiviteterne inden for regionale aftaler og Den Internationale
Søfartsorganisation (IMO).
c) Information
Agenturet indsamler, analyserer og formidler
oplysninger om bedste praksis, teknikker og innovation inden for bekæmpelse af
havforurening.
 Sammenfatning af resultater (2007 – september 2012) 
 Den centrale EMSA-forureningsberedskabstjeneste og de dermed forbundne resultater, der er stillet til rådighed ved hjælp af den eksisterende flerårige finansieringsramme, er vist nedenfor. 
 Netværket af stand by-olieoprensningsfartøjer 
 Med 16 gældende kontrakter er der dækning i alle regionale havområder omkring Den Europæiske Union. 18 fartøjer med en gennemsnitlig lager­kapacitet på ca. 3 500 m3 oprenset olie kan mobiliseres samtidig og gøres klar til at afsejle inden for 24 timer. || EMSA's fartøjer har siden 2007 deltaget i 36 internationale (grænseoverskridende) operatio­nelle øvelser. Integrationen af EMSA's tjenester og systemer i medlemsstaternes beredskabsordninger lettes ved deltagelsen i øvelser. 
 CleanSeaNet 
 Mere end 12 000 satellitbilleder er leveret, siden tjenesten blev lanceret i april 2007, dvs. over 2 000 billeder pr. år i gennemsnit. || Over 1 000 mio. km² er overvåget. || Efter denne overvåg­ning på stedet bekræftes ca. 200 ulovlige udtøm­ninger pr. år af med­lemsstaterne. 
 Indsatsen i tilfælde af hændelser 
 EMSA's forureningsberedskabstjeneste er blevet indsat ved i alt 25 hændelser siden 2007. Nødhjælpen til de berørte kyststater har omfattet: specialfartøjer til forurenings­bekæmpelse, satellitbilleder, aktivering af MAR-ICE, og ekspertise på stedet. || Nødhjælpen omfatter 4 mobiliseringer af specialfartøjer til forureningsbekæmpelse i Europa. || Nødhjælpen omfatter en bistandspakke af udstyr til USA under Deepwater Horizon-hændelsen. 
 Bedste praksis; udvikling og udbredelse 
 EMSA har været vært for 20 ekspertmøder og workshopper. (Dette i tillæg til regelmæssige kurser for med­lemsstaternes told­embedsmænd om CleanSeaNet og/eller møder med fartøjsopera­tørerne i netværket.) || Der er offentlig­gjort 7 opgørelser over forskellige aspekter af medlemsstaternes beredskabs- og bekæmpelsespolitik og kapacitet. || EMSA har forvaltet udvekslingsprogrammet for embedsmænd "EMPOLLEX," som har lettet udvekslingen af 21 eksperter mellem medlemsstaterne siden oprettelsen i juni 2008. || Der er udviklet et beslutningsstøtteværktøj med henblik på indsættelsen af dispergeringsmidler i en hændelse. Særlige undersøgelser er koordineret ved be­hov (f.eks. undersøgelse af udledningsfaciliteter og "Safe Platform"-under­søgelsen: udvikling af fartøjskrav med henblik på drift i farlig atmosfære). 
2.3. Fremtidige opgaver
Som tidligere nævnt fik EMSA med
ikrafttrædelsen af ændringerne af forordningen om dets oprettelse i januar 2013
overdraget følgende nye opgaver på området forureningsbekæmpelse:
a) EMSA's nuværende bekæmpelsesindsats i
tilfælde af "forurening fra skibe" vil også omfatte
"havforurening, der forårsages af olie- og gasanlæg"
b) EMSA's eksisterende CleanSeaNet vil også
"overvåge omfang og miljøpåvirkninger af olieforurening til søs, der
forårsages af olie- og gasanlæg"
c) Den nuværende geografiske dækning (medlemsstater
og tiltrædelseslande) udvides til at omfatte "partnerlande, der er
omfattet af den europæiske naboskabspolitik, og til lande, der deltager i
Parismemorandummet om havnestatskontrol". Dermed kan EMSA's fartøjer
anvendes i alle regionale havområder omkring Unionen.
Kommissionen foreslår, at det øremærkede beløb
kun bør omfatte de første to nye opgaver med en indledende finansiering for at
påbegynde opbygningen af de nye opgaver, uden at dette påvirker de eksisterende
opgaver negativt. Den tredje nye opgave bør finansieres over eksisterende
EU-programmer for lande, der er omfattet af udvidelsespolitikken, og af EU's
naboskabspolitik (programmet Safemed for Middelhavet og programmer under
Traceca-initiativet for Sortehavet). Ud fra et program­forvaltningssynspunkt og
et budgetmæssigt synspunkt anses det for mere hensigtsmæssigt at finansiere
denne nye opgave inden for den nuværende ramme for EU's støtte til disse lande.

2.4. Evaluering af EMSA's nuværende
aktiviteter inden for forureningsbekæmpelse
I overensstemmelse med forordning nr.
1406/2002 har agenturet forelagt beretninger om den finansielle gennemførelse
af handlingsplanerne inden den 31. januar hvert år frem til 2012. Disse
beretninger findes på agenturets websted. Fra 2013 vil beretningen blive
integreret i agenturets årsberetning om sine aktiviteter.
Endvidere forelagde Kommissionen i maj 2011 en
beretning om gennemførelsen af forordning (EF) nr. 2038/2006[11]. Denne beretning bygger på et
omfattende bidrag fra agenturet med tilslutning fra EMSA's bestyrelse og
herunder en høring af de berørte parter og udførlige scenarier[12]. EMSA's bestyrelse (bl.a.
gennem vedtagelse af arbejdsprogrammet, budgettet og årsberetningen),
Revisionsretten og budgetmyndigheden (i kraft af dechargeproceduren) fører tilsyn
med og kontrollerer alle agenturets tiltag.
De to hovedkonklusioner af denne evaluering
er: 
1) Budgettet til forureningsbekæmpelse er
tilstrækkeligt. 
2) De finansierede foranstaltninger er
omkostningseffektive, skaber en merværdi og forvaltes hensigtsmæssigt.
2.5. Forudgående evaluering af de
foreslåede aktiviteter
En forudgående evaluering er gennemført og
vedlagt dette forslag (dokument SEC(2013) xxx). Den bekræfter nytten og
effektiviteten af den flerårige finansielle ramme og fastsætter det øremærkede
beløb.
3.           Juridiske
aspekter af forslaget
3.1.        Retsgrundlag
Forslagets retsgrundlag er EUF-traktatens
artikel 100, stk. 2, der dannede retsgrundlag for forordning (EF) nr. 2038/2006
i henhold til den tidligere udgave af traktaten.
3.2.        Subsidiaritetsprincippet og
proportionalitetsprincippet
Subsidiaritets- og proportionalitetsprincippet
overholdes til fulde, da agenturets tiltag udgør den europæiske del af et
differentieret system til bekæmpelse af forurening fra skibe og off
shore-anlæg. De fleste aktiviteter udløses af anmodninger fra de berørte
kyststater. Det faktum, at EU er kontraherende part i følgende regionale
organisationer, kan illustrere den tætte samordning på regionalt plan: 
·                        
Konventionen om beskyttelse af havmiljøet i
Østersøområdet (Helsingforskonventionen, i udgaven af 1992) 
·                        
Konventionen om beskyttelse af Middelhavet mod
forurening (Barcelona­konventionen) og til en række protokoller dertil 
·                        
Overenskomsten om samarbejde ved bekæmpelse af
forurening af Nordsøen med olie og andre farlige stoffer (Bonnoverenskomsten) 
·                        
Konventionen om beskyttelse af havmiljøet i det
nordøstlige Atlanterhav (Ospar­konventionen) 
·                        
Overenskomsten om samarbejde om beskyttelse af det
nordøstlige Atlanterhavs kyster og vande mod forurening (Lissabonaftalen) med
en tillægsprotokol, som endnu ikke er trådt i kraft. 
Unionen forhandler også om tiltrædelse af
konventionen om beskyttelse af Sortehavet mod forurening
(Bukarestkonventionen).
3.3.        Valg af instrument
En forordning er det mest hensigtsmæssige
retlige instrument til at indføre en flerårig finansiel ramme. Samme instrument
blev allerede valgt i 2006.
4.           Virkninger
for budgettet
På baggrund af ovenstående foreslår
Kommissionen på ny at fastsætte en flerårig finansiel budgetramme i Unionens
budget for perioden fra den 1. januar 2014 til den 31. december 2020, hvilket
falder sammen med det nye flerårige finansielle rammeprogram. I
overensstemmelse med Kommissionens pakke af juni 2011 "Et budget for
Europa 2020" og den nuværende praksis bør beløbet tages fra udgiftsområde
1 "Intelligent og inklusiv vækst". Kommissionen foreslår således at
afsætte et beløb på 160,5 mio. EUR i referenceperioden. Der gives yderligere
oplysninger i den vedlagte finansieringsoversigt til forslaget og den
forudgående evaluering. De årlige bevillinger godkendes af budgetmyndigheden
som led i budgetbehandlingen.
5.           Forslagets
indhold
Forslaget følger nøje strukturen i forordning
(EF) nr. 2038/2006 med de nødvendige tilpasninger. Den består af følgende otte
artikler:
·                        
Artikel 1: Formål
·                        
Artikel 2: Definitioner
·                        
Artikel 3: Anvendelsesområde
·                        
Artikel 4: Unionens finansiering
·                        
Artikel 5: Overvågning af den eksisterende
indsatskapacitet
·                        
Artikel 6: Beskyttelse af Unionens finansielle
interesser
·                        
Artikel 7: Midtvejsevaluering
·                        
Artikel 8: Ikrafttrædelse
2013/0092 (COD)
Forslag til
EUROPA-PARLAMENTETS OG RÅDETS FORORDNING
om flerårig finansiering af Det Europæiske
Agentur for Søfartssikkerheds tiltag til bekæmpelse af forurening fra skibe og
havforurening forårsaget af olie- og gasanlæg
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 100, stk. 2,
under henvisning til forslag fra
Europa-Kommissionen,
efter fremsendelse af forslaget til de nationale
parlamenter,
under henvisning til udtalelse fra Det
Europæiske Økonomiske og Sociale Udvalg[13],
under henvisning til udtalelse fra
Regionsudvalget[14],
efter den almindelige lovgivningsprocedure[15] og
ud fra følgende betragtninger:
(1)       Ved Europa-Parlamentets og
Rådets forordning (EF) nr. 1406/2002 af 27. juni 2002[16] blev der oprettet et europæisk
agentur for søfartssikkerhed (i det følgende benævnt "agenturet") med
det formål at sikre et højt, ensartet og effektivt niveau for søfartssikkerhed
og for forebyggelse af forurening fra skibe.
(2)       Forordning (EF) nr. 724/2004
af 31. marts 2004[17],
der ændrede forordning (EF) nr. 1406/2002, pålagde agenturet opgaver vedrørende
forebyggelse og bekæmpelse af forurening fra skibe efter ulykker i europæiske
farvande; ikke mindst ulykkerne med olietankskibene "Erika" og
"Prestige".
(3)       Europa-Parlamentets og Rådets
forordning (EU) nr. 100/2013 af 15. januar 2013[18] om ændring af forordning (EF)
nr. 1406/2002 pålagde agenturet opgaver vedrørende bekæmpelse af havforurening,
der forårsages af olie- og gasanlæg, og udvidede agenturets opgaver til at
omfatte de lande, der er omfattet af udvidelsespolitikken og af den europæiske
naboskabspolitik.
(4)       Ved Europa-Parlamentets og
Rådets forordning (EF) nr. 2038/2006 af 18. december 2006[19] blev der fastsat en flerårig
finansiering af Det Europæiske Agentur for Søfartssikkerheds tiltag til
bekæmpelse af forurening fra skibe, som udløber den 31. december 2013.
(5)       For at udføre opgaverne på
området forebyggelse og bekæmpelse af forurening fra skibe vedtog agenturets
bestyrelse den 22. oktober 2004 en handlingsplan for forureningsberedskab og
bekæmpelse af olieforurening, hvori agenturets aktiviteter til bekæmpelse af
forurening fastlægges, og hvormed det tilstræbes at sikre den bedst mulige udnyttelse
af de finansieringsmidler, der står til agenturets rådighed. Den 12. juni 2007
vedtog bestyrelsen en handlingsplan for forureningsberedskab og bekæmpelse af
forurening med farlige og skadelige stoffer. I overensstemmelse med artikel 15
i forordning (EF) nr. 1406/2002 ajourføres begge handlingsplaner hvert år via
agenturets årlige arbejdsprogram.
(6)       Agenturets tiltag til
bekæmpelse af forurening, som specificeret i handlingsplanerne, vedrører
aktiviteter på områderne information, samarbejde og koordinering og frem for
alt operativ assistance til de berørte stater, ved at disse efter anmodning får
supplerende forureningsbekæmpende fartøjer stillet til rådighed med henblik på
at bekæmpe olieforurening og andre typer forurening, f.eks. med farlige og skadelige
stoffer. Agenturet bør især tage hensyn til de områder, der er udpeget som de
mest sårbare, uden at dette berører dets bistand til andre områder, der har
behov herfor.
(7)       Agenturets aktiviteter på
dette område bør ikke fritage kyststaterne fra deres ansvar for at sørge for
egnede forureningsbekæmpelsesordninger og bør respektere de eksisterende
samarbejdsaftaler om gensidig bistand i tilfælde af forureningsulykker til søs.
Unionen er tiltrådt forskellige regionale organisationer og er i færd med at
forberede tiltrædelsen af andre regionale organisationer.
(8)       Agenturets indsats bør
samordnes med aktiviteterne i de bilaterale og regionale aftaler, som Unionen
er tiltrådt. Ved forureningsulykker til søs bør agenturet bistå den eller de
berørte medlemsstater, under hvis myndighed oprensningsarbejdet finder sted.
(9)       Agenturet bør spille en aktiv
rolle i opretholdelsen og videreudviklingen af satellitbilledtjenesten med
henblik på overvågning, tidlig varsling af forurening og identificering af de
ansvarlige skibe eller olie- og gasanlæg. Dette system bør lette adgangen til
data og effektivisere forureningsbekæmpelsen.
(10)     De supplerende midler, som
agenturet stiller til rådighed for de berørte stater, bør gøres tilgængelige
via Fællesskabets civilbeskyttelsesordning, som er indført ved Rådets
beslutning 2007/779/EF, Euratom af 8. november 2007[20].
(11)     For at sikre en fyldestgørende
gennemførelse bør agenturet råde over et levedygtigt og omkostningseffektivt
system navnlig til finansiering af dets operative assistance til de berørte
stater.
(12)     Der bør derfor tilvejebringes
sikkerhed for finansieringen af agenturets opgaver på området
forureningsbekæmpelse og dertil knyttede tiltag i form af en flerårig finansie­ringsforpligtelse.
Unionens årlige bidragsbeløb bør fastsættes af budgetmyndigheden i
overensstemmelse med den årlige budgetprocedure.
(13)     Udgiftsforpligtelserne til
finansiering af forureningsbekæmpelsen bør dække perioden fra 1. januar 2014
til 31. december 2020 i tråd med den nye flerårige finansielle ramme. Der bør
derfor tilvejebringes en finansieringsramme, som dækker samme periode.
(14)     Agenturets støtte til lande,
der er omfattet af udvidelsespolitikken og af den europæiske naboskabspolitik,
bør finansieres over Unionens eksisterende programmer for disse lande og bør
derfor ikke indgå i denne flerårige finansielle ramme.
(15)     For at fordele
udgiftsforpligtelserne bedst muligt og tage hensyn til eventuelle ændringer,
hvad angår aktiviteter til bekæmpelse af forurening fra skibe, bør der føres løbende
tilsyn med de særlige indsatsbehov, således at de årlige finansielle
forpligtelser kan tilpasses herefter.
(16)     I overensstemmelse med
forordning (EU) nr. 100/2013 om ændring af forordning (EF) nr. 1406/2002 bør
agenturet aflægge beretning om den finansielle gennemførelse af den flerårige
ramme i sin årsberetning –
VEDTAGET DENNE FORORDNING:
Artikel 1
Genstand
Ved denne forordning fastlægges de nærmere
bestemmelser for Unionens finansielle bidrag til Det Europæiske Agentur for
Søfartssikkerheds budget med henblik på udførelsen af de opgaver, det har fået
tildelt på området bekæmpelse af forurening fra skibe og olie- og gasanlæg, jf.
artikel 1 og 2 i forordning (EF) nr. 1406/2002.
Artikel 2
Definitioner
I denne forordning forstås ved:
a) "olie": enhver form for
mineralolie, herunder råolie, brændselsolie, olieslam, olieaffald og
raffinerede produkter som fastsat ved den internationale konvention af 1990 om
beredskab, bekæmpelse og samarbejde vedrørende olieforurening
b) "farlige og skadelige stoffer": ethvert
stof bortset fra olie, som, hvis det tilføres havmiljøet, kan bringe menneskers
sundhed i fare, skade levende ressourcer og havets flora og fauna, ødelægge
områdernes rekreative værdier eller være til hinder for anden retmæssig
udnyttelse af havet som fastsat ved protokollen af 2000 om beredskab,
bekæmpelse og samarbejde vedrørende forureningsulykker forårsaget af farlige og
skadelige stoffer.
Artikel 3
Anvendelsesområde
Unionens finansielle bidrag, jf. artikel 1,
tildeles agenturet til finansiering af tiltag til bekæm­pelse af forurening fra
skibe og havforurening, der forårsages af offshore olie- og gasanlæg, af den
art, der omtales i agenturets handlingsplaner for forureningsberedskab og
bekæmpelse af olieforurening hhv. forurening med farlige og skadelige stoffer,
bl.a. vedrørende:
a) oplysninger, herunder navnlig indsamling,
analyse og udbredelse af bedste praksis og teknikker samt innovation, f.eks.
instrumenter til kontrolovervågning af skibes tankskylning og af
driftsrelaterede udledninger og utilsigtede udslip fra offshore platforme.
b) samarbejde og koordinering samt
videnskabelig og teknisk bistand til medlemsstaterne og Kommissionen i
forbindelse med de relevante aktiviteter inden for rammerne af Unionens
civilbeskyttelsesordning, Den Internationale Søfartsorganisation og relevante
regionale aftaler
c) operativ assistance og støtte, efter
anmodning, med supplerende midler, f.eks. stand by-fartøjer til
forureningsbekæmpelse, satellitbilleder og udstyr, til de berørte staters
forureningsbekæmpelsestiltag i tilfælde af utilsigtet eller forsætlig
forurening fra skibe eller havforurening, der forårsages af offshore olie- og
gasanlæg.
Artikel 4
Unionens finansiering
Finansieringsrammen for gennemførelsen af de
opgaver, der er nævnt i artikel 3, er for perioden 1. januar 2014 til 31.
december 2020 fastsat til 160 500 000 EUR udtrykt i løbende priser. 
De årlige bevillinger fastsættes af
budgetmyndigheden inden for den finansielle ramme. I denne forbindelse skal den
nødvendige finansiering af den operative assistance til medlemsstaterne i
henhold til artikel 3, litra c), garanteres.
Artikel 5
Overvågning af den eksisterende
indsatskapacitet
Med henblik på at fastsætte kravene til
agenturets operative assistance, såsom yderligere forureningsbekæmpelsesfartøjer,
udarbejder agenturet regelmæssigt en oversigt over offentlige, og i givet fald
private, forureningsbekæmpelsesordninger og den dermed forbundne
indsatskapacitet i Den Europæiske Unions forskellige regioner.
Medlemsstaterne forelægger agenturet de oplysninger,
der er nødvendige for at opstille denne liste. 
Agenturets bestyrelse tager denne liste til
efterretning, inden der træffes beslutning om agen­turets
forureningsbekæmpelsesaktiviteter inden for rammerne af de årlige
arbejdsprogrammer. 
Artikel 6
Beskyttelse af Unionens finansielle
interesser
1. Kommissionen og agenturet sikrer i
forbindelse med gennemførelsen af aktiviteter, der finansieres i henhold til
denne forordning, at Unionens økonomiske interesser beskyttes gennem
forholdsregler mod svig, korruption og andre ulovligheder, gennem effektiv
kontrol og gennem inddrivelse af uretmæssigt eller ulovligt udbetalte beløb
samt, hvis der konstateres uregelmæssigheder, gennem sanktioner, der skal være
effektive, stå i forhold til overtrædelsens omfang og have en afskrækkende
virkning, i overensstemmelse med Rådets forordning (EF, Euratom) nr. 2988/95[21] og Rådets forordning (Euratom,
EF) nr. 2185/96[22]
samt Europa-Parlamentets og Rådets forordning (EF) nr. 1073/1999[23].
2. Hvad angår Unionens tiltag, der finansieres
i henhold til denne forordning, skal begrebet uregelmæssighed som beskrevet i
artikel 1, stk. 2, i forordning (EF, Euratom) nr. 2988/95 forstås som
enhver overtrædelse af en EU-bestemmelse eller forsømmelse af en kontraktlig
forpligtelse, som kan tilskrives en økonomisk aktørs handling eller undladelse,
der skader eller kunne skade Den Europæiske Unions almindelige budget eller
budgetter, der forvaltes heraf ved at påføre en uretmæssig udgift.
3. Kommissionen og agenturet sikrer inden for
deres respektive ansvarsområder, at der opnås optimale resultater med
finansieringen af Unionens foranstaltninger i medfør af denne forordning.
Artikel 7
Midtvejsevaluering
På grundlag af agenturets oplysninger
forelægger Kommissionen senest den 31. december 2017
Europa-Parlamentet og Rådet en rapport om gennemførelsen af denne forordning.
Rapporten udarbejdes, uden at det berører den rolle, som agenturets bestyrelse
har, og den skal beskrive de resultater, der er opnået ved anvendelsen af
Unionens bidrag, jf. artikel 4, hvad angår forpligtelser og udgifter i perioden
mellem den 1. januar 2014 og den 31. december 2016.
På grundlag af denne rapport kan Kommissionen
om nødvendigt foreslå ændringer af nærværende forordning for at tage hensyn til
videnskabelige fremskridt med hensyn til bekæmpelse af forurening fra skibe og
havforurening, der forårsages af olie- og gasanlæg, navnlig olieforurening
eller forurening med farlige og skadelige stoffer.
Artikel 8
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions
Tidende.
Denne
forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den […].
På Europa-Parlamentets vegne                    På
Rådets vegne
Formand                                                        Formand
[…]                                                                […]
FINANSIERINGSOVERSIGT TIL FORSLAG
1.           FORSLAGETS/INITIATIVETS RAMME
1.1.        Forslagets/initiativets
betegnelse 
Forslag
til Europa-Parlamentets og Rådets forordning om flerårig finansiering af Det
Europæiske Agentur for Søfartssikkerheds tiltag til bekæmpelse af forurening
fra skibe og havforurening forårsaget af olie- og gasanlæg
1.2.        Berørt(e) politikområde(r)
inden for ABM/ABB-strukturen[24]
06:
Energi og transport
0602:
Politikken for indlands-, luft- og søtransport
060203:
Det Europæiske Søfartssikkerhedsagentur
06020302:
Det Europæiske Søfartssikkerhedsagentur, foranstaltninger til
forureningsbekæmpelse
Gennemførelse
af bestemmelser vedrørende bekæmpelse af forurening forårsaget af skibe og af
havforurening forårsaget af olie- og gasanlæg
1.3.        Forslagets/initiativets art 
x Forslaget/initiativet
vedrører en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[25]

¨ Forslaget/initiativet
vedrører en forlængelse af en eksisterende foranstaltning 
¨ Forslaget/initiativet
vedrører en foranstaltning, der overføres til en ny foranstaltning 
1.4.        Mål
1.4.1.     Kommissionens flerårige
strategiske mål med forslaget/initiativet 
Formålet/merværdi
for EU er i tråd med Europas 2020-strategi: 
Agenturet
bidrager til en sikker, sikret og bæredygtig søfart for EU's økonomi og
EU-borgerne. Dette er helt i tråd med Europas 2020-strategis tre prioriteter:
–
Intelligent vækst: udvikling af en økonomi baseret på viden og innovation.
Agenturet bidrager til at udvikle de bedst mulige tekniske standarder for
fartøjer og fremmer derigennem viden og innovation.
–
Bæredygtig vækst: fremme af en mere ressourceeffektiv, grønnere og mere
konkurrencedygtig økonomi. Agenturet bidrager til at forebygge forurening fra skibe
og bekæmpelse af havforurening på forskellige områder. Skibsfarten vil bidrage
til flagskibsinitiativet "Et ressourceeffektivt Europa". Agenturet
vil spille sin rolle i henseende til sektorens gennemførelse.
–
Inklusiv vækst: fremme af en økonomi med høj beskæftigelse, der sikrer social
og geografisk samhørighed. Søfart er afgørende element for øer og regioner i
den yderste periferi med hensyn til at sikre territorial samhørighed og
integration i EU. Agenturet bidrager til at gøre søfart sikker, sikret og
bæredygtig for EU.
1.4.2.     Specifikke mål og berørte
ABM/ABB-aktiviteter 
Budgetområde 06 02 Specifikt mål nr. 3         Forbedring
af transportsikkerheden
Berørte ABM/ABB-aktiviteter: 06020302 Det
Europæiske Agentur for Søfartssikkerhed
1.4.3.     Forventede resultater og
virkninger
Angiv, hvilke
virkninger forslaget/initiativet forventes at få for modtagerne/målgruppen.
Der
tilvejebringes finansiel sikkerhed i et flerårigt perspektiv for agenturets
indsats inden for forureningsbekæmpelse
1.4.4.     Virknings- og resultatindikatorer

Angiv indikatorerne
til kontrol af forslagets/initiativets gennemførelse.
EMSA
har udarbejdet resultatindikatorer, som er offentliggjort i agenturets årlige
arbejdsprogrammer. Disse overvåges løbende af bestyrelsen. Agenturets
årsberetninger er det vigtigste overvågningsredskab.
1.5.        Forslagets/initiativets
begrundelse 
1.5.1.     Behov, der skal dækkes på kort
eller lang sigt 
EMSA
får mulighed for at indgå flerårige kontrakter og foretage den nødvendige
budgetplanlægning.
1.5.2.     Merværdien ved en indsats fra
EU's side
EU's
deltagelse er fastlagt i EMSA's grundforordning 1406/2002 med ændringer; dette
forslag vil give en merværdi ved at åbne mulighed for en bedre planlægning og
anvendelse af EU-midler.
1.5.3.     Erfaringer fra lignende
foranstaltninger
Såvel
i den særlige evaluering af EMSA i 2008 som i den generelle evaluering af
EU-agenturerne i 2009 påvistes den merværdi, som agenturet leverer. 
Kommissionen
forelagde i maj 2011 sin midtvejsrapport, KOM(2011) 286, som omhandlet i
artikel 8 i forordning (EF) nr. 2038/2006.
Kommissionens
interne revisionstjeneste (IAS) gennemførte en særlig audit i 2009 vedrørende
netværket af stand by-olieoprensningsfartøjer.
1.5.4.     Sammenhæng med andre relevante
instrumenter og eventuel synergivirkning
Forslaget
hænger sammen med EU's søfartssikkerhedspolitik og -lovgivning, navnlig med
EMSA-grundforordningen (EU) nr. 100/2013 vedrørende revision af agenturets
mandat. Med forslaget følges der op på forordning (EF) nr. 2038/2006, som
udløber ved udgangen af 2013.
1.6.        Varighed og finansielle
virkninger 
x Forslag/initiativ af begrænset
varighed 
–     
x Forslag/initiativ gældende fra 1.1.2014 til 31.12.2020
–     
x Finansielle virkninger fra 2014 til 2020 (plus udestående betalinger)
o Forslag/initiativ af ubestemt varighed
1.7.        Påtænkt(e)
forvaltningsmetode(r)[26] 
¨ Central forvaltning - varetaget direkte af Kommissionen. 
x Central forvaltning varetaget indirekte ved delegation af gennemførelsesopgaver til:
–     
¨  gennemførelsesorganer 
–     
x organer oprettet af Fællesskaberne[27]

–     
¨  nationale offentligretlige organer/organer med offentlige
tjenesteydelsesopgaver 
–     
¨  personer, som har fået pålagt at gennemføre specifikke aktioner i
henhold til afsnit V i traktaten om Den Europæiske Union, og som er
identificeret i den relevante basisretsakt, jf. finansforordningens
artikel 49 
¨ Delt forvaltning
sammen med medlemsstaterne 
¨ Decentral forvaltning sammen med tredjelande 
¨ Fælles forvaltning
med internationale organisationer (angiv nærmere)
2.           FORVALTNINGSFORANSTALTNINGER 
2.1.        Bestemmelser om kontrol og
rapportering 
Angiv hyppighed og
betingelser.
Alle
EU-agenturer arbejder inden for rammerne af et strengt overvågningssystem med
deltagelse af en intern revisionsfunktion, Kommissionens interne
revisionstjeneste, bestyrelsen, Kommissionen, Revisionsretten og
budgetmyndigheden. Dette system er fastlagt i EMSA's grundforordning og vil
fortsat finde anvendelse.
2.2.        Forvaltnings- og
kontrolsystem 
2.2.1.     Konstaterede risici 
Ingen
2.2.2.     Påtænkt(e) kontrolmetode(r) 
Ikke
relevant
2.3.        Foranstaltninger til
forebyggelse af svig og uregelmæssigheder 
Angiv eksisterende og
påtænkte forebyggelses- og beskyttelsesforanstaltninger.
Foranstaltningerne
mod svig, jf. artikel 20 i EMSA's grundforordning, finder fortsat anvendelse.
Forslaget har desuden en særlig artikel om beskyttelse af Unionens finansielle
interesser.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt(e) udgiftspost(er) på
budgettet og udgiftsområde(r) i den flerårige finansielle ramme 
·      Eksisterende udgiftsposter i budgettet 
I samme rækkefølge som
udgiftsområderne i den flerårige finansielle ramme og budgetposterne.
 Udgiftsom­råde i den flerårige finansielle ramme || Budgetpost || Udgifternes art || Bidrag 
 Nummer [Betegnelse ……………………………..] || OB/IOB ([28])   || fra EFTA[29]-lande   || fra kandidat-lande[30]   || fra tre­djelande || i.h.t. finansforordningens artikel 18, stk. 1, litra aa) 
 1a || 06.02.03.02 [Bidrag til EMSA afsnit III; foranstaltninger til forureningsbekæmpelse] || OB || JA || NEJ || NEJ || NEJ 
3.2.        Anslåede virkninger for
udgifterne 
3.2.1.     Sammenfatning af de anslåede
virkninger for udgifterne 
i mio. EUR (tre decimaler) – angivet i løbende priser
 Udgiftsområde i den kommende flerårige finansielle ramme: || 1 || Intelligent og inklusiv vækst || 
 || GD: MOVE ||   ||   || 2014 || 2015 || 2016 || 2017 || 2018 || 2019 || 2020 || I ALT 
 ||  Aktionsbevillinger ||   ||   ||   ||   ||   ||   ||   ||   
 || Budgetpostens nummer 06.02.03.02 || Forpligtelser || (1) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Betalinger || (2) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 || Administrationsbevillinger, der finansieres over budgettet for specifikke programmer[31]   ||   ||   ||   ||   ||   ||   ||   ||   
 || Budgetpostens nummer: i.r. ||   || (3) || 0 || 0 || 0 || 0 || 0 || 0 || 0 || 0 
 || Bevillinger I ALT for GD MOVE || Forpligtelser || = 1 + 3 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Betalinger || = 2 + 3 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Aktionsbevillinger I ALT || Forpligtelser || (4) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Betalinger || (5) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Administrationsbevillinger finansieret over bevillingsrammen for særprogrammer I ALT || (6) || 0 || 0 || 0 || 0 || 0 || 0 || 0 || 0 
 || Bevillinger I ALT under UDGIFTSOMRÅDE 1 i den flerårige finansielle ramme || Forpligtelser || = 4 + 6 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Betalinger || = 5 + 6 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 Udgiftsområde i den flerårige finansielle ramme: || 5 || "Administration" 
i mio. EUR (tre decimaler)
   ||   ||   || 2014 || 2015 || 2016 || 2017 || 2018 || 2019 || 2020 || I ALT 
 GD: MOVE || 
  Menneskelige ressourcer || 0 || 0 || 0 || 0 || 0 || 0 || 0 || 0 
  Andre administrationsudgifter || 0 || 0 || 0 || 0 || 0 || 0 || 0 || 0 
 I ALT GD MOVE || Bevillinger || 0 || 0 || 0 || 0 || 0 || 0 || 0 || 0 
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 0 || 0 || 0 || 0 || 0 || 0 || 0 || 0 
i mio. EUR (tre decimaler)
   ||   ||   || 2014 || 2015 || 2016 || 2017 || 2018 || 2019 || 2020 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 Betalinger || 19,926 || 22,239 || 23,318 || 20,245 || 23,268 || 23,833 || 25,175 || 158,004 
3.2.2.     Anslåede virkninger for
aktionsbevillingerne 
–     
¨  Forslaget/initiativet medfører ikke anvendelse af aktionsbevillinger 
–     
x Forslaget/initiativet medfører anvendelse af aktionsbevillinger som
anført herunder:
Forpligtelsesbevillinger i mio. EUR (3 decimaler)
 Der angives mål og resultater   ò ||   ||   || 2014 || 2015 || 2016 || 2017 || 2018 || 2019 || 2020 || I ALT 
 RESULTATER 
 Type resul-tater || Resultaternes gnsn. omkostninger || Antal outputs || Omkostninger || Antal outputs || Omkostninger || Antal outputs || Omkostninger || Antal outputs || Omkostninger || Antal outputs || Omkostninger || Antal outputs || Omkostninger || Antal outputs || Omkostninger || Samlede resultater (antal) || Samlede omkostninger 
 Forbedring af transportsikkerheden ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Netværk af oprensnings­fartøjer[32]   || Antal fartøjer til rådighed for samtidig mobilisering || Ca. 0,95 mio. EUR/år pr. fartøj || 19 || 15,620 || 19 || 16,150 || 19 || 17,100 || 19 || 17,600 || 19 || 19,975 || 19 || 20,000 || 19 || 21,000 || 19 || 127,445 
 CleanSeaNet || Antal behand­lede satellit­billeder pr. år || Ca. 2,05 EUR pr. satellit­billede || 2000 || 3,605 || 2000 || 3,850 || 2000 || 3,900 || 2000 || 4,550 || 2000 || 4,050 || 2000 || 4,350 || 2000 || 4,400 || 14,000 || 28,705 
 Samarbejde og koordination/information || Aktiviteter med medlems­staterne, herunder uddannelse og undersøgelser || Ikke kvanti­ficerbart || Ikke relevant || 0,450 || Ikke relevant || 0,600 || Ikke relevant || 0,600 || Ikke relevant || 0,650 || Ikke relevant || 0,650 || Ikke relevant || 0,700 || Ikke relevant || 0,700 || Ikke relevant || 4,350 
 OMKOSTNINGER I ALT ||   || 19,675 ||   || 20,600 ||   || 21,600 ||   || 22,800 ||   || 24,675 ||   || 25,050 ||   || 26,100 ||   || 160,500 
3.2.3.     Anslåede virkninger for
administrationsbevillingerne
3.2.3.1.  Resumé 
–     
x Forslaget/initiativet medfører ikke anvendelse af
administrationsbevillinger. 
–     
o  Forslaget/initiativet medfører anvendelse af
administrationsbevillinger som anført herunder:
i mio. EUR (tre
decimaler)
   || 2014 || 2015 || 2016 || 2017 || 2018 || 2019 || 2020 || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 0 || 0 || 0 || 0 || 0 || 0 || 0 || 0 
 Andre administrationsudgifter || 0 || 0 || 0 || 0 || 0 || 0 || 0 || 0 
 Subtotal UDGIFTSOMRÅDE 5 i den flerårige finansielle ramme || 0 || 0 || 0 || 0 || 0 || 0 || 0 || 0 
 I ALT || 0 || 0 || 0 || 0 || 0 || 0 || 0 || 0 
3.2.3.2.   Anslået behov for menneskelige
ressourcer 
–     
x Forslaget/initiativet medfører ikke anvendelse af menneskelige
ressourcer 
–     
o  Forslaget/initiativet medfører anvendelse af menneskelige ressourcer
som anført herunder:
3.2.4.     Forenelighed med indeværende
flerårige finansielle ramme 
–     
o  Forslaget/initiativet er foreneligt med indeværende flerårige
finansielle ramme.
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme
Der redegøres for omlægningen med angivelse af de
berørte budgetposter og beløbenes størrelse.
Forslaget vedrører den flerårige finansielle ramme for
perioden 2014-2020.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[33].
Der redegøres for behovet med angivelse af de berørte
udgiftsområder og budgetposter og beløbenes størrelse.
3.2.5.     Tredjemands bidrag til
finansieringen 
–     
Forslaget/initiativet indeholder bestemmelser om
samfinansiering, jf. følgende overslag:
i mio. EUR (3 decimaler)
   || 2014 || 2015 || 2016 || 2017 || 2018 || 2019 || 2020 || I alt 
 EFTA's bidrag fra Norge og Island beregnes til 2 % af budgettet || 0,472 || 0,407 || 0,466 || 0,407 || 0,481 || 0,481 || 0,496 || 3,210 
 Samfinansierede bevillinger I ALT || 20,147 || 21,007 || 22,066 || 23,207 || 25,156 || 25,531 || 26,596 || 163,710 
3.3.        Anslåede virkninger for
indtægterne 
–     
Forslaget/initiativet har ingen finansielle
virkninger for indtægterne.
[1]               Europa-Parlamentets og Rådets forordning (EF) nr.
1406/2002 af 27. juni 2002 om oprettelse af et europæisk agentur for
søfartssikkerhed (EFT L 208 af 5.8.2002, s. 1).
[2]               Europa-Parlamentets og Rådets forordning (EF) nr.
724/2004 af 31. marts 2004 (EUT L 129 af 31.4.2004, s. 1).
[3]               Europa-Parlamentets og Rådets forordning (EF) nr.
2038/2006 af 18. december 2006 om flerårig finansiering af Det Europæiske
Agentur for Søfartssikkerheds tiltag til bekæmpelse af forurening fra skibe og
om ændring af forordning (EF) nr. 1406/2002 (EUT L 394 af 30.12.2006, s. 1). Se
også korrigendum i EUT L 30 af 3.2.2007, s. 12).
[4]               "Et budget for Europa 2020", KOM(2011) 500 og
KOM(2011) 398, begge af 29.6.2011.
[5]               Begge handlingsplaner findes på EMSA's websted:     
http://www.emsa.europa.eu/opr-documents/action-plans.html

[6]               Dokumentet er tilgængeligt på EMSA's websted:          
http://www.emsa.europa.eu/documents/item/145-emsa-5-year-strategy.html

[7]               KOM(2010) 611 af 28.10.2010.
[8]               Europa-Parlamentets og Rådets forordning (EU) nr.
100/2013 af 15. januar 2013 om ændring af forordning (EF) nr. 1406/2002 om
oprettelse af et europæisk agentur for søfartssikkerhed (EUT L 39 af 9.2.2013, s.
30).
[9]               Europa-Parlamentets og Rådets direktiv 2005/35/EF af 7.
september 2005 om forurening fra skibe og om indførelse af sanktioner for
overtrædelser (EUT L 255 af 30.9.2005, s. 11).
[10]             Rådets beslutning 2007/779/EF af 8. november 2007 om
indførelse af Fællesskabets civilbeskyttelsesordning (omarbejdet) (EUT L 314 af
1.12.2007, s. 9).
[11]             KOM(2011) 286 af 23.5.2011.
[12]             EMSA's bidrag kan findes på
http://www.emsa.europa.eu/opr-documents/item/617-multi-annual-funding-mid-term-report-emsas-contribution.html

[13]             EUT C […] af ]…], s. […].
[14]             EUT C […] af ]…], s. […].
[15]             EUT C […] af ]…], s. […].
[16]             EFT L 208 af 5.8.2002, s. 1.
[17]             EUT L 129 af 31.4.2004, s. 1.
[18]             EUT L 39 af 29.2.2013, s. 30.
[19]             EUT L 394 af 30.12.2006, s. 1.
[20]             EUT L 314 af 1.12.2007, s. 9.
[21]             EFT L 312 af 23.12.1995, s. 1.
[22]             EFT L 292 af 15.11.1996, s. 2.
[23]             EFT L 136 af 31.5.1999, s. 1.
[24]             ABM: Activity Based Management (aktivitetsbaseret ledelse)
– ABB: Activity-Based Budgeting (aktivitetsbaseret budgetlægning).
[25]             Jf. artikel 49, stk. 6, litra a) og b), i
finansforordningen.
[26]             Forklaringer vedrørende forvaltningsmåder og henvisninger
til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[27]             Organer omhandlet i finansforordningens artikel 185.
[28]             OB = opdelte bevillinger/IOB = ikke-opdelte bevillinger.
[29]             EFTA: Den Europæiske Frihandelssammenslutning. 
[30]             Kandidatlande og, efter omstændighederne, potentielle
kandidatlande på Vestbalkan.
[31]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[32]             Disse omfatter beløb til øvelser til havs samt 6,02 mio.
EUR for at tilpasse en række eksisterende fartøjer med henblik på at bekæmpe
havforurening forårsaget af olie- og gasanlæg.
[33]             Jf. punkt 19 og 24 i den interinstitutionelle aftale.